Agnes Houg

Agnes Houg (født 22. oktober 1927 i Oslo, død 28. juni 2021 i Oslo) var en norsk billedhugger. Hun utførte flere offentlige utsmykningsoppdrag, blant annet Bjørnson-monumentet «Lengsel, men ingen vinge» ved innkjørselen til Bjørnstjerne Bjørnsons plass i Oslo. Dette monumentet ble oppført i 1968, etter at hun hadde vunnet konkurransen om oppdraget i 1960. Hun betegnet selv dette oppdraget som et kunstnerisk gjennombrudd.

Liv og virke 
Agnes Houg var oppvokst i Maridalen utenfor Oslo, der hun også bosatte seg som voksen. Hun utdannet seg til billedhugger ved Statens kunstakademi fra 1951 til 1954. På 1960-tallet hadde hun atelier i Oslo rådhus.

Verker (utvalg) 
Årstallet angir når verket ble avduket.

 1968: Lengsel, men ingen vinge (Bjørnson-monumentet) – Bjørnstjerne Bjørnsons plass, Marienlyst, Oslo
 1972: Frigjøring – Stavanger lærerhøgskole (nå Universitetet i Stavanger)
 1979: Villemann og Magnill – Telemark lærerhøgskole, Notodden (treskulptur med motiv fra folkevisen Villemann og Magnill)

Referanser 

Norske billedhuggere